Beveilig só jou huis tydens die KersvakansieArgieffoto Talle Suid-Afrikaners durf nou weer die langpad aan na vriende en familie. Boewe weet egter baie huise staan in hierdie feestyd leeg en sal die situasie uitbuit. Die risiko vir brande en oorstromings op jou eiendom is ook groter wanneer jy vir lang tye nie tuis is nie. Volgens die sekerheidsmaatskappy Secure Rite neem misdaad oor die Kerstyd die afgelope paar jaar toe; dit sluit in rooftogte by inkopiesentrums, huisbrake en kapings. Virseker maan huiseienaars ook om om 100% seker te maak dat hul huise goed bestand is teen storms en kragstuwings, en dat hulle genoegsame versekering het, vóórdat hulle vir hul Desembervakansies vertrek. Argieffoto Volgens die versekeringsmaatskappy se rekords is dit ŉ tendens oor die afgelope paar jaar dat hierdie tipe eise jaarliks, van Oktober tot Maart, tot sowat 197% van die res van die jaar se gemiddeld styg. Charnel Hatting, groepshoof van kommunikasie by Fidelity ADT, sê dit is die tyd van die jaar wat almal om die regte redes wil onthou, naamlik die son, see, familietyd en vreugde, eerder as diefstal en huisbraak. Maroela Media het ŉ doenlys saamgestel wat sal verseker dat Suid-Afrikaners se vakansietyd nie versuur word deur diewe wat hul huis plunder of skade aan hul eiendom wat plaasvind terwyl hulle weg is met vakansie nie. Verminder die risiko vir huisbraak en skade só: “Indien jy enigsins onseker is of jou huis veilig genoeg is terwyl jy met vakansie is, gesels vandag nog met jou sekerheidsmaatskappy. Dit sal jou die nodige gemoedsrus gee om jou vakansie behoorlik te geniet,” sê Hatting. Bronne: Private Property, Secure Rite, Fidelity ADT, Virseker.